CELEX: 
Language: el
Date: 2021-10-13 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του εκτελεστικού κανονισμού (ΕΕ) 2020/1191 σχετικά με τη θέσπιση μέτρων για την πρόληψη της εισαγωγής και της διασποράς στην Ένωση του ιού της καστανής ρυτίδωσης των καρπών τομάτας (ToBRFV)

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 13.10.2021
            
            
               για την τροποποίηση του εκτελεστικού κανονισμού (ΕΕ) 2020/1191 σχετικά με τη θέσπιση μέτρων για την πρόληψη της εισαγωγής και της διασποράς στην Ένωση του ιού της καστανής ρυτίδωσης των καρπών τομάτας (ToBRFV)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ
                  1
               , και ιδίως το άρθρο 30,
            
            
               Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους)
                  2
               , και ιδίως το άρθρο 22 παράγραφος 3 και το άρθρο 52,
            
            
               Εκτιμώντας τα ακόλουθα:
            
            
               (1)Ο εκτελεστικός κανονισμός (ΕΕ) 2020/1191 της Επιτροπής
                  3
                καθορίζει μέτρα σχετικά με την εισαγωγή στην Ένωση και τη διακίνηση εντός αυτής φυτών προς φύτευση των ειδών Solanum lycopersicum L. και Capsicum spp. Όπως έχει καταδείξει η πείρα από την εφαρμογή του εν λόγω κανονισμού, τα υβρίδια του είδους Solanum lycopersicum L. θα πρέπει επίσης να περιληφθούν στο πεδίο εφαρμογής των εν λόγω μέτρων, επειδή τα υβρίδια αυτά είναι επίσης ευπαθή στον ιό της καστανής ρυτίδωσης των καρπών τομάτας (ToBRFV) (στο εξής: συγκεκριμένος επιβλαβής οργανισμός).
            
            
               (2)Για την κατάλληλη διαχείριση του κινδύνου για την υγεία των φυτών και την εφαρμογή των αναγκαίων μέτρων στο φυτικό υλικό που παρουσιάζει τον υψηλότερο κίνδυνο, είναι σκόπιμο να αντικατασταθεί ο ορισμός των «συγκεκριμένων φυτών προς φύτευση» με τον ορισμό των «συγκεκριμένων φυτών», που καλύπτει όλα τα φυτά του είδους Solanum lycopersicum L. και τα υβρίδιά του και του είδους Capsicum spp, ακόμη και εκείνα που δεν προορίζονται να αναφυτευτούν, εκτός εάν ορίζεται διαφορετικά. Ο ορισμός αυτός δεν θα πρέπει να περιλαμβάνει τους συγκεκριμένους σπόρους και τους συγκεκριμένους καρπούς, για τους οποίους υπάρχουν ειδικοί ορισμοί. Ωστόσο, οι ορισμοί αυτοί θα πρέπει να τροποποιηθούν ανάλογα ώστε να συμπεριλάβουν τα υβρίδια του είδους Solanum lycopersicum L. 
            
            
               (3)Μετά την έκδοση του εκτελεστικού κανονισμού (ΕΕ) 2020/1191, από σειρά ελέγχων που διενήργησε η Επιτροπή το 2020 και το 2021 προέκυψε ότι η εφαρμογή των μέτρων εξάλειψης ήταν ασυνεπής. Ως εκ τούτου, είναι αναγκαίο να θεσπιστούν ειδικοί κανόνες για τον καθορισμό οριοθετημένων περιοχών και τα μέτρα που πρέπει να ληφθούν εκεί. Οι κανόνες αυτοί θα πρέπει επίσης να κάνουν διάκριση μεταξύ των τόπων παραγωγής με φυσική προστασία και άλλων τόπων παραγωγής, λόγω του διαφορετικού φυτοϋγειονομικού κινδύνου που παρουσιάζουν.
            
            
               (4)Θα πρέπει να διευκρινιστεί ότι ο έλεγχος των μητρικών φυτών θα πρέπει να πραγματοποιείται το συντομότερο δυνατό πριν από τη συγκομιδή των καρπών, επειδή η πείρα από την έκδοση του εκτελεστικού κανονισμού (ΕΕ) 2020/1191 κι έπειτα έχει δείξει ότι αυτό είναι αναγκαίο για να εξασφαλιστεί ότι οι καρποί από τους οποίους εξάγονται οι σπόροι είναι απαλλαγμένοι από τον συγκεκριμένο επιβλαβή οργανισμό. 
            
            
               (5)Κατά τη διάρκεια των φυτοϋγειονομικών ελέγχων που διενεργήθηκαν βάσει του εκτελεστικού κανονισμού (ΕΕ) 2020/1191 τα κράτη μέλη εντόπισαν υψηλό αριθμό μολυσμένων φορτίων καταγωγής Κίνας και Ισραήλ. Για τον λόγο αυτό, με βάση το διαφορετικό ποσοστό κατασχέσεων που καταγράφηκε στο σύστημα ελέγχου και πραγματογνωμοσύνης των συναλλαγών (σύστημα TRACES)
                  4
                από το 2020, η συχνότητα των δοκιμών κατά την εισαγωγή των εν λόγω φορτίων θα πρέπει να αυξηθεί σε 50 % για τους σπόρους ή τα φυτά προς φύτευση καταγωγής Ισραήλ και σε 100 % για τους σπόρους καταγωγής Κίνας. 
            
            
               (6)Προκειμένου να υπάρξει χρόνος για την επαλήθευση της εφαρμογής των νέων μέτρων και για να διασφαλιστεί η διαρκής προστασία του εδάφους της Ένωσης από την είσοδο και την εξάπλωση του συγκεκριμένου επιβλαβούς οργανισμού, η περίοδος εφαρμογής του εκτελεστικού κανονισμού (ΕΕ) 2020/1191 θα πρέπει να παραταθεί έως τις 31 Μαΐου 2023.
            
            
               (7)Μετά την αντικατάσταση του ορισμού για τον όρο «συγκεκριμένα φυτά προς φύτευση» με τον ορισμό για τον όρο «συγκεκριμένα φυτά», πρέπει να επακολουθήσουν αλλαγές στο παράρτημα του εκτελεστικού κανονισμού (ΕΕ) 2020/1191.
            
            
               (8)Συνεπώς, ο εκτελεστικός κανονισμός (ΕΕ) 2020/1191 θα πρέπει να τροποποιηθεί αναλόγως.
            
            
               (9)Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
         
         
            
               Τροποποίηση του εκτελεστικού κανονισμού (ΕΕ) 2020/1191
            
            
               Ο εκτελεστικός κανονισμός (ΕΕ) 2020/1191 τροποποιείται ως εξής:
            
            
               1)Στο άρθρο 1 τα στοιχεία β), γ) και δ) αντικαθίστανται από το ακόλουθο κείμενο:
            
            
               «β)
                     «συγκεκριμένα φυτά»: τα φυτά, εκτός των συγκεκριμένων σπόρων και των συγκεκριμένων καρπών, του είδους Solanum lycopersicum L. και των υβριδίων του και του είδους Capsicum spp.·
            
            
               γ)
                     «συγκεκριμένοι σπόροι»: οι σπόροι του είδους Solanum lycopersicum L. και των υβριδίων του και του είδους Capsicum spp.· 
            
            
               δ)
                     «συγκεκριμένοι καρποί»: οι καρποί του είδους Solanum lycopersicum L. και των υβριδίων του και του είδους Capsicum spp.·
            
            
               2)Το άρθρο 4 αντικαθίσταται από το ακόλουθο κείμενο:
            
            
               «Άρθρο 4
            
            
               Μέτρα σχετικά με την επιβεβαιωμένη παρουσία του συγκεκριμένου επιβλαβούς οργανισμού
            
            
               1.Σε περίπτωση που η παρουσία ή η υπόνοια παρουσίας του συγκεκριμένου επιβλαβούς οργανισμού επιβεβαιωθεί επίσημα στο έδαφος κράτους μέλους, η αρμόδια αρχή του οικείου κράτους μέλους εξασφαλίζει ότι λαμβάνονται τα κατάλληλα μέτρα για την εξάλειψη του συγκεκριμένου επιβλαβούς οργανισμού σύμφωνα με το άρθρο 17 του κανονισμού (ΕΕ) 2016/2031.
            
            
               Επιπλέον, η εν λόγω αρμόδια αρχή λαμβάνει τα μέτρα που ορίζονται στις παραγράφους 2 και 3 του παρόντος άρθρου, εκτός εάν πληρούνται οι όροι του άρθρου 18 παράγραφος 4 του κανονισμού (ΕΕ) 2016/2031 όσον αφορά τον συγκεκριμένο επιβλαβή οργανισμό.
            
            
               2.Η αρμόδια αρχή δημιουργεί μια οριοθετημένη περιοχή ως εξής:
            
            
               α)σε περίπτωση παρουσίας του συγκεκριμένου επιβλαβούς οργανισμού σε τόπους παραγωγής με φυσική προστασία, η οριοθετημένη περιοχή αποτελείται τουλάχιστον από τον τόπο παραγωγής στον οποίο εντοπίστηκε ο συγκεκριμένος επιβλαβής οργανισμός· 
            
            
               β)σε περίπτωση παρουσίας του συγκεκριμένου επιβλαβούς οργανισμού σε τόπους παραγωγής άλλους από εκείνους που αναφέρονται στο στοιχείο α), η οριοθετημένη περιοχή αποτελείται από:
            
            
               i)την προσβεβλημένη ζώνη που περιλαμβάνει τουλάχιστον τον τόπο παραγωγής στον οποίο διαπιστώθηκε η παρουσία του συγκεκριμένου επιβλαβούς οργανισμού·
            
            
               ii)μια ζώνη ασφαλείας τουλάχιστον 30 m γύρω από την προσβεβλημένη ζώνη. 
            
            
               3.Στην οριοθετημένη περιοχή, η αρμόδια αρχή ή ο επαγγελματίας υπό την επίσημη εποπτεία της αρμόδιας αρχής:
            
            
               α)για τους τόπους παραγωγής που προορίζονται για την παραγωγή συγκεκριμένων φυτών προς φύτευση ή για την παραγωγή συγκεκριμένων σπόρων:
            
            
               i)απομακρύνει και καταστρέφει αμέσως όλες τις μολυσμένες παρτίδες των συγκεκριμένων φυτών προς φύτευση και, κατά περίπτωση, τους συγκεκριμένους σπόρους που προέρχονται από τις εν λόγω παρτίδες. Η απομάκρυνση και η καταστροφή διενεργούνται με τρόπο ώστε να μην υπάρξει κίνδυνος εξάπλωσης του συγκεκριμένου επιβλαβούς οργανισμού· 
            
            
               ii)εφαρμόζει ειδικά μέτρα υγιεινής στο προσωπικό, τις δομές, τα εργαλεία και τα μηχανήματα του τόπου παραγωγής, στα υλικά και τα μέσα μεταφοράς, ώστε να αποτραπεί η εξάπλωση του συγκεκριμένου επιβλαβούς οργανισμού στις άλλες παρτίδες που βρίσκονται στον τόπο παραγωγής και στις διαδοχικές καλλιέργειες των συγκεκριμένων φυτών ή σε άλλους τόπους παραγωγής·
            
         
         
            
               iii) καταστρέφει ή διαχειρίζεται το μέσο καλλιέργειας τουλάχιστον στο τέλος της καλλιεργητικής περιόδου με τρόπο ώστε να μην υπάρχει αναγνωρίσιμος κίνδυνος εξάπλωσης του συγκεκριμένου επιβλαβούς οργανισμού·   
            
            
               β)για τους τόπους παραγωγής που προορίζονται για την παραγωγή συγκεκριμένων καρπών:
            
            
               i)απομακρύνει και καταστρέφει όλα τα συγκεκριμένα φυτά από τον τόπο παραγωγής, τουλάχιστον στο τέλος της καλλιεργητικής περιόδου. Η απομάκρυνση διενεργείται με τρόπο ώστε να μην υπάρξει κίνδυνος εξάπλωσης του συγκεκριμένου επιβλαβούς οργανισμού·
            
            
               ii) εφαρμόζει ειδικά μέτρα υγιεινής στο προσωπικό, τις δομές του τόπου παραγωγής, τα εργαλεία και τα μηχανήματα, στα υλικά και τα μέσα συσκευασίας και μεταφοράς των καρπών, ώστε να αποτρέπεται η εξάπλωση του συγκεκριμένου επιβλαβούς οργανισμού σε διαδοχικές καλλιέργειες των συγκεκριμένων φυτών ή σε άλλους τόπους παραγωγής· 
            
            
               iii)καταστρέφει ή διαχειρίζεται το μέσο καλλιέργειας τουλάχιστον στο τέλος της καλλιεργητικής περιόδου με τρόπο ώστε να μην υπάρχει αναγνωρίσιμος κίνδυνος εξάπλωσης του συγκεκριμένου επιβλαβούς οργανισμού·   
            
            
               4.
                     Οι αρμόδιες αρχές μπορούν να καταργήσουν την οριοθετημένη περιοχή και να τερματίσουν τα αντίστοιχα μέτρα εξάλειψης, εάν, μετά από δειγματοληψία και δοκιμές στα συγκεκριμένα φυτά διαδοχικής καλλιέργειας, διαπιστωθεί ότι ο τόπος είναι απαλλαγμένος από τον συγκεκριμένο επιβλαβή οργανισμό για περίοδο τουλάχιστον 6 μηνών από τη φύτευση των εν λόγω φυτών.».
            
            
               3)Στο άρθρο 7 παράγραφος 1 πρώτο εδάφιο το στοιχείο β) αντικαθίσταται από το ακόλουθο κείμενο: 
            
            
               «β) τα ίδια τα φυτά ή τα μητρικά φυτά τους έχουν υποβληθεί σε δειγματοληψία και δοκιμές για τον συγκεκριμένο επιβλαβή οργανισμό από την αρμόδια αρχή ή έχουν υποβληθεί σε δειγματοληψία και δοκιμές από επαγγελματίες, υπό επίσημη εποπτεία της αρμόδιας αρχής, και έχουν βρεθεί, σύμφωνα με τις εν λόγω δοκιμές, απαλλαγμένα από τον συγκεκριμένο επιβλαβή οργανισμό. Όταν υποβάλλονται σε δοκιμή μητρικά φυτά, η δειγματοληψία πραγματοποιείται το συντομότερο δυνατό πριν από τη συγκομιδή των καρπών.
            
            
               Σε περίπτωση υπόνοιας παρουσίας του συγκεκριμένου επιβλαβούς οργανισμού, η δειγματοληψία και οι δοκιμές πραγματοποιούνται μόνο από τις αρμόδιες αρχές σύμφωνα με το άρθρο 87 παράγραφος 3 στοιχείο γ) του κανονισμού (ΕΕ) 2016/2031·». 
            
            
               4)Στο άρθρο 9 παράγραφος 1 στοιχείο α) το σημείο ii) αντικαθίσταται από το ακόλουθο κείμενο:
            
            
               «ii) οι συγκεκριμένοι σπόροι ή τα μητρικά φυτά των συγκεκριμένων σπόρων έχουν υποβληθεί σε επίσημη δειγματοληψία και δοκιμές για τον συγκεκριμένο επιβλαβή οργανισμό όπως ορίζεται στο παράρτημα και έχουν βρεθεί, σύμφωνα με τις δοκιμές αυτές, απαλλαγμένα από τον συγκεκριμένο επιβλαβή οργανισμό. 
            
            
               Όταν υποβάλλονται σε δοκιμή μητρικά φυτά, η δειγματοληψία πραγματοποιείται το συντομότερο δυνατό πριν από τη συγκομιδή των καρπών·».
            
            
               5)Το άρθρο 10 αντικαθίσταται από το ακόλουθο κείμενο:
            
            
               «Άρθρο 10
               Επίσημοι έλεγχοι κατά την εισαγωγή στην Ένωση
            
            
               Τουλάχιστον το 20 % των φορτίων συγκεκριμένων σπόρων και συγκεκριμένων φυτών προς φύτευση υποβάλλονται σε δειγματοληψία και δοκιμές από την αρμόδια αρχή στον συνοριακό σταθμό ελέγχου της πρώτης άφιξης στην Ένωση ή σε σημείο ελέγχου όπως αναφέρεται στον κατ’ εξουσιοδότηση κανονισμό (ΕΕ) 2019/2123 της Επιτροπής*, όπως ορίζεται στο παράρτημα του παρόντος κανονισμού. 
            
            
               Για φορτία συγκεκριμένων σπόρων και συγκεκριμένων φυτών προς φύτευση καταγωγής Ισραήλ, το ποσοστό δειγματοληψίας και δοκιμών είναι 50 % και για φορτία συγκεκριμένων σπόρων καταγωγής Κίνας είναι 100 %.
            
            
               -----
            
            
               * Κατ’ εξουσιοδότηση κανονισμός (ΕΕ) 2019/2123 της Επιτροπής, της 10ης Οκτωβρίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τους κανόνες για τις περιπτώσεις στις οποίες και τους όρους υπό τους οποίους μπορούν να διενεργούνται έλεγχοι ταυτότητας και φυσικοί έλεγχοι σε ορισμένα αγαθά στα σημεία ελέγχου καθώς και έλεγχοι εγγράφων σε απόσταση από συνοριακούς σταθμούς ελέγχου (ΕΕ L 321 της 12.12.2019, σ. 64).».
            
            
               6)Στο άρθρο 12 η ημερομηνία «31 Μαΐου 2022» αντικαθίσταται από την ημερομηνία «31 Μαΐου 2023».
            
            
               7)Το παράρτημα τροποποιείται σύμφωνα με το παράρτημα του παρόντος κανονισμού.
            
         
         
            
               Άρθρο 2
            
            
               Έναρξη ισχύος
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 13.10.2021
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
               
            
         
         
            
                  
                     (1)
                  
                        ΕΕ L 317 της 23.11.2016, σ. 4.
               
               
                  
                     (2)
                  
                        ΕΕ L 95 της 7.4.2017, σ. 1.
               
               
                  
                     (3)
                  
                        Εκτελεστικός κανονισμός (ΕΕ) 2020/1191 της Επιτροπής, της 11ης Αυγούστου 2020, σχετικά με τη θέσπιση μέτρων για την πρόληψη της εισαγωγής και της διασποράς στην Ένωση του ιού της καστανής ρυτίδωσης των καρπών τομάτας (ToBRFV) και την κατάργηση της εκτελεστικής απόφασης (ΕΕ) 2019/1615 (ΕΕ L 262 της 12.8.2020, σ. 6).
               
               
                  
                     (4)
                  
                        https://ec.europa.eu/food/animals/traces_el
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               Το παράρτημα του εκτελεστικού κανονισμού (ΕΕ) 2020/1191 τροποποιείται ως εξής:
            
            
               1)
                     Το σημείο 2 αντικαθίσταται από το ακόλουθο κείμενο:
            
            
               «2.
                     Συστήματα δειγματοληψίας συγκεκριμένων φυτών, εκτός των συγκεκριμένων φυτών των ποικιλιών Capsicum spp. που είναι γνωστό ότι είναι ανθεκτικές στον συγκεκριμένο επιβλαβή οργανισμό
            
            
               Στην περίπτωση των συγκεκριμένων φυτών, εκτός των συγκεκριμένων φυτών των ποικιλιών Capsicum spp. που είναι γνωστό ότι είναι ανθεκτικές στον συγκεκριμένο επιβλαβή οργανισμό, συλλέγονται 200 φύλλα ανά τόπο παραγωγής και καλλιεργητική ποικιλία, κατά προτίμηση νεαρά φύλλα στην κορυφή των φυτών.
            
            
               Στην περίπτωση των φυτών που παρουσιάζουν συμπτώματα, διενεργείται δειγματοληψία για δοκιμή σε τουλάχιστον 3 φύλλα με συμπτώματα.».
            
            
               2)
                     Στο σημείο 4 η επικεφαλίδα και η εισαγωγική πρόταση αντικαθίστανται από το ακόλουθο κείμενο: 
            
            
               «4. Μέθοδοι δοκιμών για την ανίχνευση και την ταυτοποίηση του συγκεκριμένου επιβλαβούς οργανισμού στα συγκεκριμένα φυτά, εκτός των συγκεκριμένων φυτών των ποικιλιών Capsicum spp. που είναι γνωστό ότι είναι ανθεκτικές στον συγκεκριμένο επιβλαβή οργανισμό, και στους συγκεκριμένους καρπούς 
            
            
               Για την ανίχνευση του συγκεκριμένου επιβλαβούς οργανισμού στα συγκεκριμένα φυτά, εκτός των συγκεκριμένων φυτών των ποικιλιών Capsicum spp. που είναι γνωστό ότι είναι ανθεκτικές στον συγκεκριμένο επιβλαβή οργανισμό, και στους συγκεκριμένους καρπούς χρησιμοποιείται μία από τις ακόλουθες μεθόδους δοκιμής: ».